En middelsstor (ca. 14 millimeter), litt flat, blank, lysbrunlig gullbasse. Oversiden er sparsomt kledt med lange, lyse, oppstående hår, særlig på pronotum. Hodet er svart med to hvite flekker, pronotum svart med tre smale, hvite lengdestriper. Hodet har to tynne tenner foran. Scutellum er mørkbrunt. Dekkvingene er brungule uten hvite sidestriper. Beina er gulbrune. Undersiden er mørk bortsett fra lårene som har lys bestøvning.